২০০২ এশিয়ান গেমসে ভারত
দক্ষিণ কোরিয়ার বুসানে অনুষ্ঠিত ২০০২ এশিয়ান গেমসে ভারত প্রতিদ্বন্দ্বিতা করেছিল। ১০টি স্বর্ণ পদক নিয়ে ভারত সপ্তম স্থান অধিকার করেছিল। সুনীতা রানীর স্বর্ণ ও ব্রোঞ্জ পদক, যা তিনি মহিলাদের ১৫০০ মিটার এবং মহিলাদের ৫০০০ মিটার বিভাগে জিতেছিলেন, ডোপিং-য়ের মিথ্যা অভিযোগে তা প্রথমে বাতিল করা হয়। এর ফলে ভারত পদক তালিকায় অষ্টম স্থান অধিকার করে। এর পরে তিনি আপিলের মাধ্যমে অভিযোগ মিথ্যা প্রমাণ করতে সক্ষম হলে, তার দুটি পদক পুনরার্পণ করা হয় তাকে । ফলত ভারত পদক টেবিলের আগের অষ্টম স্থান থেকে সপ্তম স্থানে উঠে আসে।